ตัวแทนเยาวชนชายแดนใต้ คว้ารางวัลชนะเลิศท่องจำอัลกุรอานระดับนานาชาติ
พลเอก คงชีพ ตันตระวาณิชย์ โฆษกประจำรองนายกรัฐมตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ให้การต้อนรับและแสดงความยินดีกับครอบครัวสามะ ณ ห้องรับรอง ตึกบัญชาการ ทำเนียบรัฐบาล ที่ฝึกสอนอบรมบุตรหลานเป็นอย่างดี ตามหลักการศาสนาได้รับรางวัลชนะเลิศระดับโลก สร้างชื่อเสียงให้ประเทศไทยในหลายรายการสำคัญโดยนายอาหมัด สาระ ได้รับรางวัลชนะเลิศการทดสอบท่องจำพระมหาคัมภีร์อัล-กุรอานนานาชาติ ณ ประเทศซาอุดีอาระเบีย ซึ่งถือเป็นรางวัลยิ่งใหญ่มากสำหรับโลกอิสลาม ขณะที่นายฮาซัน สามะ ได้รับรางวัลชนะเลิศ ณ ประเทศซูดาน และนายฮูเซน สามะ ได้รับรางวัลชนะเลิศ ณ ประเทศซูดาน พลเอก ประวิตร กล่าวชื่นชมกับคุณพ่อคุณแม่ ที่เลี้ยงดูอบรมและดูแลบุตรเป็นอย่างดี และถือเป็นครอบครัวแบบอย่างที่ร่วมส่งเสริมบุตรหลาน เดินตามรอยศาสดา ทั้งด้านศรัทธา การปฏิบัติศาสนกิจและจรรยามรรยาทที่ดีงาน ไม่ขาดตกบกพร่อง โดยพลเอก ประวิตร ได้ขอความร่วมมือช่วยเป็นครู เป็นผู้เผยแพร่เรื่องที่ดี พร้อมมอบให้ ศอ.บต.ไปสนับสนุนผลักดัน วิถีปฏิบัติตามหลักศาสนาที่ถูกต้อง พร้อมย้ำรัฐบาลยินดีที่จะสนับสนุนการศึกษา ตามหลักการศาสนาของทุกศาสนา เพื่อการอยู่ร่วมกันเป็นสังคมพหุวัฒนธรรมที่ดีงาม